 NA SAMMY KIMATU WAKAZI wa lokesheni ya Mutituni katika Kaunti ya Machakos wameshauriwa na serikali wasiuze mavuno yao ya msimu huu. Akiongea katika hafla ya kusambaza chakula cha msaada, chifu wa Mutituni Bw Ancent Nzyoki aliwarai wakazi kukoma kasumba ya kuuzia mawakala chakula kwa bei duni. Katika hafla hiyo iliyofanyika katika ukumbi wa Nduu, zaidi ya wakazi 500 walipokea mchele na maharangwe. Akizungumza na Taifa Leo mnamo Jumanne, chifu Nzyoki alisema chakula hicho kilinufaisha wanakijiji waliokuwa na mahitaji zaidi, hasa walemavu na wazee miongoni mwa watu wengine. Aliongeza kuwa kutokana na ukame wa muda mrefu uliotanda kote nchini, familia nyingi zina changamoto ya kuweka mlo mezani. Msimamizi huyo aliwataka wenyeji kuhifadhi mavuno yao msimu huu ili kuepuka uhaba wa chakula ikizingatiwa kwamba mahindi na maharagwe yatavunwa wakati wowote mwezi huu wa Julai. “Usishawishiwe na mabroka kuuza chakula chako kwa bei duni. Wakulima wanahimizwa kuunda vyama vya ushirika ili kuwekeza na kuimarisha ukulima sawia na biashara zao,” Bw Nzyoki alisema. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  